jkorsvik/nowiki_second_scrape_merged huggingface dataset:
MetLife Stadium

MetLife Stadium er en amerikansk arena som er hjemmebane for New York Giants og New York Jets som er amerikanske fotballag. Den har en kapasitet på 82 500 tilskuere. Den ble åpnet i 2010.


== Referanser ==


== Eksterne lenker ==
(en) Offisielt nettsted 
(en) MetLife Stadium – kategori av bilder, video eller lyd på Commons
Bogo City

Bogo City er en filippinsk by i provinsen Cebu.
Ved folketellingen i 2007 kom man til et befolkningstall på 69 123.


== Barangayer ==
Bogo City er inndelt i 29 barangayer per 30. september 2019.


== Referanser ==


== Eksterne lenker ==
Offisielt nettsted 
(en) Bogo – kategori av bilder, video eller lyd på Commons
Finsk tegnspråk

Finsk tegnspråk (finsk suomalainen viitomakieli) er et tegnspråk som brukes i Finland. Det er omtrent 5000 døve i Finland som har språket som morsmål. Finsk tegnspråk er nærmest beslektet med svensk tegnspråk, som det begynte å skille seg fra på 1800-tallet.
Finsk lovgivning anerkjente finsk tegnspråk som et av Finlands opprinnelige språk i 1995, da språket ble inkludert i den reviderte grunnloven. Finland ble dermed det tredje landet i verden til å anerkjenne tegnspråk som naturlige språk og stadfeste retten til å bruke det som morsmål.
Det har gått kurs i tegnspråk i Finland siden 1960-tallet. På den tiden ble det undervist i tegn fra finsk tegnspråk, men man brukte ordstillingen til finsk. Etter hvert som det kom mer forskning på tegnspråk generelt og finsk tegnspråk spesielt innså man at tegnspråk har veldig forskjellig grammatikk fra talespråk som brukes i samme område, og undervisningen i finsk tegnspråk har reflektert denne forskningen.


== Referanser ==


== Eksterne lenker ==
Ordbok over finsk tegnspråk (på finsk)
Draft Curriculum and Structure of Finnish Sign Language (PDF-nedlasting, på engelsk) – inneholder nyttig informasjon om finsk tegnspråks grammatikk
MercoPress

MercoPress er et uavhengig nettbasert nyhetsbyrå som er basert i Montevideo i Uruguay. Det ble etablert i 1996 og dekker nyheter fra Latin-Amerika og Sør-Atlanteren generelt, med spesiell fokus på frihandelsområdet Mercosur. Byrået dekker også regionens avsidesliggende områdder, hovedsakelig Falklandsøyene.
MercoPress har publisert nyheter på engelsk siden begynnelsen, og startet i 2008 også en tjeneste på spansk.


== Eksterne lenker ==
Offisielt nettsted 
Offisielt nettsted  Engelsk
Offisielt nettsted 
Offisielt nettsted  Spansk
Nesbyen Idrettslag

Nesbyen Idrettslag (stiftet i 1902) er et idrettslag fra Nesbyen i Buskerud, som blant annet driver med fotball, friidrett og håndball. Klubben har et fotballag i 7. divisjon, samt aldersbestemte lag.


== Eksterne lenker ==
Offisielt nettsted 
Nesbyen Idrettsenter - Nordic Stadiums
Reddik

Reddik er en spiselig rotfrukt i korsblomstfamilien.
Det finnes mange varieteter med forskjellig størrelse, farge og dyrketid.


== Navn ==
Det vitenskapelige navnet Raphanus er gresk og betyr «hurtig forekommende». Det norske reddik kommer fra det latinske ordet radix som betyr «rot».


== Eksterne lenker ==
(en) reddik i Encyclopedia of Life 
(en) reddik i Global Biodiversity Information Facility 
(no) reddik hos Artsdatabanken 
(sv) reddik hos Dyntaxa 
(en) reddik hos ITIS 
(en) reddik hos NCBI 
(en) reddik hos The International Plant Names Index 
(en) reddik hos Tropicos 
(en) Kategori:Raphanus sativus – bilder, video eller lyd på Wikimedia Commons 
(en) Raphanus sativus – galleri av bilder, video eller lyd på Wikimedia Commons 
Raphanus sativus – detaljert informasjon på Wikispecies
Gerd Benneche

Gerd Benneche (født 1. desember 1913 i Bergen, død 26. mars 2003) var en norsk journalist, kjent for sitt mangeårige virke i Dagbladet. Benneche gjorde seg særlig bemerket for sin sosialjournalistikk og sitt sosiale engasjement.Benneche var utdannet jurist. Hun arbeidet etter fullført utdannelse som advokatfullmektig. Etter andre verdenskrig ble hun politifullmektig for statsadvokaten for landssviksaker i Rogaland og etablerte deretter egen praksis som overrettssakfører i Stavanger. I Stavanger satt hun også i bystyret for Venstre. Fra 1954 arbeidet hun noen år i Forbrukerrådet i Oslo.
Benneche gikk i 1958 inn i journalistikken og ble ansatt i Dagbladet der hun virket til 1980. Benneche var tilknyttet avisens politisk avdeling, var aktiv som kommentator og lederskribent. Hun samarbeidet mye med Arne Skouen. Benneche gjorde seg særlig bemerket for saker som gjaldt psykisk utviklingshemmedes stilling og rettigheter, forholdene i barnevernet, kriminalomsorgen og andre sosialpolitiske saker. Dette var tema hun også skrev bøker om. 
Benneche ble tildelt Narvesenprisen og Den store journalistprisen for sin innsats. 
Benneche var faglig engasjert og var fra 1976 til 1978 leder i Norsk Presseforbund.
Etter at hun i 1980 sluttet som journalist og gikk av med pensjon, arbeidet Benneche til 1983 som førsteamanuensis i sykehusfag ved Østfold distriktshøgskole.Journalisten Sissel Benneche Osvold er datter av Gerd Benneche.


== Bøker ==
Hvor går sosialomsorgen?, redigert av Gerd Benneche og Ståle Eskeland, Oslo: Universitetsforlaget, 1987
Barnevernet i Norge, første utgave, Oslo: Universitetsforlaget, 1983
Taushet: Vern eller maktmiddel? , Oslo: Institutt for journalistikk, 1979
I det andre huset. En beretning om myndige og umyndige i vårt omsorgssamfunn, Oslo: Gyldendal, 1977
Barn under tilfeldighetens lov, Oslo: Universitetsforlaget, 1974
Rettssikkerheten i barnevernet, Oslo: Universitetsforlaget, 1967
Husmorens leksikon, redigert av Gerd Benneche og Ruth Thomsen, Stavanger: Åsmund S. Lærdal forlag, 1947


== Referanser ==


== Eksterne lenker ==
(no) Gerd Benneche hos Stortinget 
(no) Gerd Benneche hos Norsk senter for forskningsdata
Aud Blegen Svindland

Aud Blegen Svindland (født 10. juni 1928 i Vestre Toten, død 2. januar 2019) var en norsk lege. Hun er kjent for å ha kjempet for legalisering av abort i Norge.Svindland var utdannet lege fra Universitetet i Zürich. Hun arbeidet fra 1972 til 1977 som overlege ved hygienekontoret i Helsedirektoratet og var fra 1978 til 1988 overlege og leder for bedriftshelsetjenesten i Direktoratet for Statens Arbeidstilsyn. Hun var også tilknyttet Arbeiderbevegelsens bedriftshelsetjeneste og var leder i Arbeiderpartiets kvinnebevegelse. Senere meldte hun overgang til Høyre.Svindland er særlig kjent for sin innsats for seksualopplysning, prevensjonsveiledning og kvinners helse. Hun stod sentralt i etableringen av Kontoret for prevensjon og abort i Oslo Arbeidersamfunn, som ble til i 1970. På 1970-tallet engasjerte hun seg i første rekke i arbeidet for rett til selvbestemt abort, et arbeid som ledet til lovfestet rett til selvbestemt abort. Svindland er av flere omtalt som «abortlovens mor».Svindland  engasjerte seg i miljøspørsmål og var i 1969 leder for aksjonen «Hold Norge Rent».


== Referanser ==


== Eksterne lenker ==
(en) Aud Blegen Svindland på Internet Movie Database
Anna Holm Heide

Anna Holm Heide (født 5. september 1990) var leder i Elevorganisasjonen perioden 2010-2011. I 2009 avsluttet Heide sin treårige videregående opplæring ved Sogndal videregående skole, der hun også var elevrådsleder. Heide har vært sentralstyremedlem i Elevorganisasjonen perioden 2009-2010.
Heide var medlem av det regjeringsoppnevnte Torgersen-utvalget, som i 2011 leverte sin utredning om ungdoms makt og deltakelse i samfunnet («Ungdommens maktutredning») til Barne- og likestillingsdepartementet.Holm Heide er datter av NRK-journalistene Hege Holm og Stein Heide og eldre søster av Liv Holm Heide, som også var leder for Elevorganisasjonen. 


== Referanser ==
Vermikulitt

Vermikulitt er et heller sjeldent mineral i mineralklassen silikater og i gruppen sjiktsilikater. Det krystalliserer seg vanligvis i den kjemiske strukturen (Mg0,5,Ca0,5,Na,K)0,7(Mg,Fe,Al)3[(OH)2|(Al,Si)2Si2O10] · 4H2O Elementer i parentes kan erstatte hverandre, men bibeholder mengdeforholdet til de andre delene av mineralet (substitusjon).
Vermikulitt utvikler bladaktige, skjellaktige eller masseaktige aggregater, som er enten fargeløse eller gjennom innblandete fremmede stoffer gråhvitt, gulbrun, grårgrønn eller grønn. Vermikulitt tilhører leirmineraler og kan, gjennom sin evne til ionbytte, bidra i betydelig grad til å absorbere fuktighet i jord. Store forekomster finnes i Russland, Sør-Afrika og USA.
Eksempler for anvendelse av vermikulitt er at den gjennom sin evne til å absorbere fuktighet blir brukt i kattestrø og i gartnerier. Vermikulitt har også dårlige varmeledningsevner og brukes derfor i isoleringsmaterialer.
Josef Ladislav Jandera

Josef Ladislav Jandera (født 19. februar 1776 i Hořice, død 27. juli 1857 i Praha) var en tsjekkisk matematiker. Jandera underviste som professor i matematikk ved Prahas Charles University. 


== Referanser ==
Imbalance

Imbalance er et thrash metal band fra Oslo. Bandet ble grunnlagt under navnet Frost i Trondheim i 1996. De tok navnet Imbalance da de ga ut demoen Burial of Consciousness i 2004 etter å ha hatt en lengre pause og relokert til Oslo.


== Diskografi ==
Readymade Contraptions of Descent (Calculated Imperfection, 2012)
Period Three Implies Chaos (Calculated Imperfection, 2010)
Bestial by Nature (Demo, 2006)
Burial of Consciousness (Demo, 2004)
Red Moon (Frost, Demo, 1998)
Contemplating Upon a Change in the World (Frost, Demo, 1997)


== Medlemmer ==


=== Nåværende medlemmer ===
Harald Eilertsen (Bass/vokal)
Welle (Trommer)
Thormodr (Gitar)


=== Tidligere medlemmer ===
Anders Tomter (Gitar, 1996 – 2007)
Lasse Følstad (Gitar, 1996 – 2003)
Vidar Berg (Trommer, 1996 – 1999)
Dag Inge Pedersen (Session gitar, 2003 – 2004)


== Referanser ==


== Eksterne lenker ==
(en) Imbalance på MusicBrainz 
(en) Imbalance på Encyclopaedia Metallum 
(en) Imbalance på Songkick
Göta hovrätt

Göta hovrätt er en svensk hovrätt med sete i Jönköping. Göta hovrätt ble innstiftet under dronning Kristinas formynderregjering den 5. november 1634. Domstolen fikk sete i Jönköping. Den er den nest eldsta av Sveriges seks hovrätter. Den første hovrätten i Sverige var Svea hovrätt som ble innstiftet i 1614.


== Historie ==
Rettens virksomhetsområde var i begynnelsen Götaland i dets daværende omfang samt Värmland. Etter freden i Brömsebro i 1645 og Roskilde i  1658 ble områdene Blekinge, Bohuslän, Halland og Skåne lagt til. For å avlaste Göta hovrätt ble Hovrätten över Skåne och Blekinge opprettet i 1820 og Hovrätten för Västra Sverige i 1948. I 1992 ble Örebro län overført til hovrättens domkrets.
Domkretsen omfatter nå Kalmar, Kronobergs, Jönköpings, Östergötlands og Örebro län samt tidligere Skaraborgs län.
Tingsretter under Göta hovrätt finnes i Karlskoga, Örebro, Mariestad, Lidköping, Skövde, Norrköping, Linköping, Jönköping, Eksjö, Växjö og Kalmar.


== Bygningen ==
Hovrättsbygningen i Jönköping ble tatt i bruk i 1650 og er dermed den eldste rettsbygning i Sverige.


== Heraldiskt våpen ==

Blasonering: I blått fält tre av vågskuror bildade ginbalkar av silver, överlagda med ett med öppen krona krönt lejon av guld med röd beväring. Skölden krönt med kunglig krona. Våpenet ble tatt i bruk i år 2003


== Eksterne lenker ==
Offisielt nettsted
Peter Steele

Petrus T. Ratajczyk (født 4. januar 1962, død 14. april 2010) kjent som Peter Steele, var frontfigur, bassist og vokalist i det amerikanske gothic metal-bandet Type O Negative.
Steele ble født i Brooklyn, New York og er av polsk, islandsk, engelsk og russisk opprinnelse. Han startet opp bandet Fallout tidlig på 1980-tallet, men etter at keyboardisten sluttet i bandet startet han thrash metal-bandet Carnivore i 1986. Det ga ut to album, og ble oppløst rett etter det andre albumet ble utgitt. Steele startet så bandet Subzero, som kort tid senere byttet navn til Type O Negative.
Det ble annonsert på Blabbermouth.net 15. april 2010 at Peter Steele var død, meldingen kom fra Josh Silver, Type O Negatives keyboardist.


== Referanser ==


== Eksterne lenker ==
(en-US) Offisielt nettsted 
(en) Peter Steele – kategori av bilder, video eller lyd på Commons 
(en) Peter Steele på Internet Movie Database 
(en) Peter Steele på Discogs 
(en) Peter Steele på Discogs 
(en) Peter Steele på MusicBrainz 
(en) Peter Steele på Encyclopaedia Metallum 
(en) Peter Steele på AllMusic
Håvard Nielsen

Håvard Kallevik Nielsen (født 15. juli 1993) er en norsk fotballspiller som spiller for den tyske klubben Hannover 96.Nielsen spiller angrep og har mange aldersbestemte landskamper for Norge. Mot Viking i 27. serierunde i Tippeligaen 2009 fikk Nielsen sin første tippeligakamp for Vålerenga, og ble samtidig tidenes yngste Vålerenga-spiller. Han har vært på prøvespill i Inter og Tottenham. Nielsen var som flere andre Vålerenga-spillere elev ved WANG Toppidrett.
Nielsen ble vinteren 2011 tatt opp i Vålerengas A-stall.
Nielsen fikk sin første nettkjenning i en bortekamp mot Viking den 19. mars på Viking stadion. Kampen endte 2–0 i favør Vålerenga. Han scoret sitt andre Tippeligamål hjemme på Ullevaal Stadion mot Tromsø 10. juli samme år.
I juli 2012 signerte Nielsen for østerrikske Red Bull Salzburg, samtidig som Valon Berisha også signerte for klubben.


== Landslaget ==
Han debuterte for Norge den 14. november 2012 mot Ungarn og scoret Norges første mål.


== Referanser ==


== Eksterne lenker ==
(en) Håvard Nielsen – UEFA 
(en) Håvard Nielsen – Transfermarkt 
(en) Håvard Nielsen – national-football-teams.com 
(en) Håvard Nielsen – WorldFootball.net 
(en) Håvard Nielsen – FootballDatabase.eu 
(de) Håvard Nielsen – fussballdaten.de 
(en) Håvard Nielsen – Soccerway 
(en) Håvard Nielsen – EU-Football.info 
(no) Håvard Nielsen – Norges Fotballforbund 
(en) Håvard Nielsen – FBref 
Altomfotball.no – Spillerprofilen til Håvard Nielsen
Just Cause 2

Just Cause 2 er et videospill som kom ut 23. mars 2010. Spillet er laget for Xbox 360, PlayStation 3 og PC. Spillet er utgitt av Eidos Interactive og distribueres av Square Enix. Det er en fortsettelse av videospillet Just Cause.Just Cause 2 bruker Avalanche Engine 2.0 som er en oppdatert versjon av den som ble brukt i Just Cause. Spillet er lagt på andre siden av den verden som ble brukt i Just Cause, på den oppfunne øya Panau, satt i sydøst Asia. Panau har et areal på 400 kvadratmiles (engelske miles). Rico Rodriguez kommer tilbake som motstanderen som forsøker å styrte den onde diktatoren Pandak "Baby" Panay og konfronterer sin tidligere mentor Tom Sheldon.Når Just Cause 2 ble lansert fikk det positive kritikker og ble rost for spillets åpne natur, design av sin verden, lyd og spillmekanikk og ble ansett som en forbedring av forgjengeren. Spillets historie og stemmer ble kritisert. Just Cause 2 var en økonomisk suksess og har per september 2013 solgt over 6 millioner kopier.


== Handling ==
Rico Rodriguez må reise til øya Panau for å finne en tidligere bekjent Tom Sheldon, som er mistenkt for å ha blitt korrupt og skal viss nok arbeide under landets diktator Pandak "Baby" Panay. Rico må underveis alliere seg med øyas tre dominerende kriminelle fraksjoner: "Kakerlakker" (et organisert kriminelt syndikat) og Reapers (en opprørsk sosialistisk milits) og Ular Boys, en ultra-nasjonalistisk opprørsgruppe som blant annet motarbeider utenlandsk innflytelse på øya deres.
Rico samler inn nok informasjon til å spore opp Sheldon, som avslører at han etterforsker en langt større konspirasjon. Rico og Sheldon oppdager at en etterretningsagent kalt Jade Tan har blitt arrestert i Panau, og holdes ved en militærbase for å bli utsatt for tortur og muligens henrettet i løpet av kort tid. Så Rico må forsøke å redde henne og ødelegge hele militærbasen. Spilleren må også spore opp og myrde utenlandske etterretningsagenter som har kontakt med de forskjellige kriminelle fraksjonene på øya.


== Referanser ==


== Eksterne lenker ==
(en) Just Cause 2 på Steam 
(en) Just Cause 2 på GOG.com 
(en) Just Cause 2 hos MobyGames 
(en) Just Cause 2 hos MobyGames 
(en) Just Cause 2 hos MobyGames 
(en) Just Cause 2 hos MobyGames 
(en) Just Cause 2 hos MobyGames 
(en) Just Cause 2 hos MobyGames 
(en) Just Cause 2 på Metacritic 
(en) Just Cause 2 på Internet Movie Database
Eyes Set to Kill

Eyes Set to Kill (forkortet ESTK) er et amerikansk metalcoreband fra Phoenix i Arizona. Søstrene Alexia og Anissa Rodriguez startet bandet i 2004.
Lindsey Vogt var vokalist i begynnelsen, men da hun sluttet av personlige årsaker, overtok Alexia Rodriguez over som vokalist og gitarist.


== Diskografi ==
Reach (2008)
The World Outside (2009)
Broken Frames (2010)
White Lotus (2011)


== Eksterne lenker ==
Offisielt nettsted 
(en) Eyes Set To Kill – kategori av bilder, video eller lyd på Commons 
(en) Eyes Set to Kill på Discogs 
(en) Eyes Set to Kill på MusicBrainz 
(en) Eyes Set to Kill på Spotify 
(en) Eyes Set to Kill på Songkick 
(en) Eyes Set to Kill på Last.fm 
(en) Eyes Set to Kill på AllMusic 
Eyes Set to Kill på Twitter 
Eyes Set to Kill på Facebook 
Eyes Set to Kill på Myspace
Sivert Andreas Fergstad

Sivert Andreas Fergstad (født 7. februar 1813 på Byåsen ved Trondhjem, død 19. september 1885 i Hegra) var en norsk sogneprest, prost, ordfører og stortingsrepresentant fra Stjørdal.
Han ble født på Ferstad gård på Byåsen ved Trondhjem som sønn av Kaspar Johnsen Fergstad (opprinnelig Bye) og Marit Sivertsdatter. Faren var jekteskipper og døde da sønnen var to år gammel. En eldre bror var kobberslager og senere stortingsmann Johan Peter Bye. Som ung gikk han selv i lære som kobberslager før han tok til å studere. Han tok artium i 1835 og teologisk embedseksamen i 1841. I 1841 ble han personlig kapellan hos prost Falch Andreas Widerøe ved Værnes kirke i Stjørdal, og giftet seg i 1846 med prostens datter, Ovidia. De fikk ni barn; datteren Johanne Sophie giftet seg med sogneprest Carl Edvard Fleischer i Bjørnør og ble mor til generalmajor Carl Gustav Fleischer.Han var den første formann i Stjørdal misjonsforening, tilsluttet Det norske misjonsselskap, fra 1844 til delingen av prestegjeldet i 1849. I 1849 ble han den første residerende kapellan i Meråker i Øvre Stjørdal prestegjeld. I 1864 ble han sogneprest i Hegra i samme prestegjeld. Endelig ble Fergstad prost i Søndre Innherred i 1875.Fergstad var Stjørdals ordfører fra 1846 til herredsdelingen i 1850, senere Øvre Stjørdals ordfører 1854–1857. Han var innvalgt på Stortinget fra Nordre Trondhjems amt 1854–1858, og satt i nærings- og justiskomiteene. Fergstads høyresympatier gjorde det imidlertid vanskelig for ham å bli gjenvalgt.


== Referanser ==


== Eksterne lenker ==
(no) Sivert Andreas Fergstad hos Norsk senter for forskningsdata
Kinas riksvei 316

Kinas riksvei 316 (G316) løper fra Fuzhou i Fujian til Lanzhou i Gansu, via Nanchang (i Jiangxi) og Wuhan (i Hubei). Den er 2915 kilometer lang. Den løper gjennom provinsene Gansu, Shaanxi, Hubei, Jiangxi og Fujian.
I Gansu, fra Lanzhou til veiskillet i Huichuan (i fylket Weiyuan, rundt 35 km sør for Lintao), kombineres G316 med Kinas riksvei 212. En stor strekning av dette  (Lanzhou til Lintao) er blitt til motorvei med veinummeret G75 (Linhai-motorveien).
I sørøstre Hubei (fra Ezhou til veiskillet ved grensen til Jiangxi) deler G316 trasé med Kinas riksvei 106.


== Rute og distanse ==
Combat of Giants: Dinosaurs

Combat of Giants: Dinosaurs, også kjent som Battle of Giants: Dinosaurs i Nord-Amerika, er et videospill som er laget for Nintendo DS. Spillet er utviklet og gitt ut av Ubisoft i 2008. Spillet handler om å styre sin egen dinosaur og bruke den til å sloss mot andre dinosaurer, og gjøre den unik og sterkere.


== Eksterne lenker ==
Artikkelen har ingen egenskaper for spilldatabaser i Wikidata
Anlu

Anlu (kinesisk: 安陆; pinyin: Ānlù) er et byfylke i byprefekturet Xiaogan i provinsen Hubei i Folkerepublikken Kina. 
Befolkningen var på 616 567 innbyggere i 1999.


== Samferdsel ==
Kinas riksvei 316 løper gjennom området. Den fører fra Fuzhou i Fujian via Nanchang i Jiangxi og Wuhan i Hubei til Lanzhou i Gansu.


== Referanser ==


== Eksterne lenker ==
Lokalregjeringens sider
Jernbane i Nederland

Jernbane i Nederland består av et 2809 kilometer langt nettverk som blir vedlikeholdt av ProRail, Nederlands svar på jernbaneverket. Nettet blir brukt av en rekke private jernbaneselskaper, blant annet Veolia Transport, selv om det klart største er det statlige Nederlandse Spoorwegen.


== Historie ==
Den første nederlandske jernbanen ble bygget og innviet i 1839, på en kort strekning mellom Amsterdam og Haarlem, og ble deretter raskt utvidet til Den Haag og Rotterdam. Den hadde opprinnelig bredspor (1945 mm), men ble omstilt til normalspor (1435 mm) i 1866. Videre utvidelse av nettet skjedde i det 19. århundre for å forbinde resten av landet. Gjennom det 20. århundre ble hovedlinjene elektrifisert, den første var Hofpleinlijn i 1908.


== Selskaper ==
Nederlandse Spoorwegen  (NS; Nederlandske sporveier) – Hovednettverket, samt enkelte natt-linjer og mindre trafikkerte strekninger
Arriva Netherlands – Nordlige strekninger, østlige strekninger, sudlige strekninger samt en sentral strekning
Syntus – østlige strekninger
Connexxion – to mindre trafikkerte strekninger
NS International – internasjonale tog, til Tyskland, Belgia og FrankrikeEnkelte nederlandske jernbanestasjoner blir betjent av utenlandske selskaper, blant dem:

DB Regio, inkludert DB Regionalbahn Westfalen og DB Euregiobahn
Prignitzer Eisenbahn (del av Arriva Germany)


== Referanser ==
Nam-san

Nam-san («Sørfjellet») er et 262 meter høyt fjell som ligger i sentrum av Sør-Koreas hovedstad, Seoul. Fjellet het tidligere Mongmyeok (목멱산). Fjellet ligger i det som i dag er et rekreasjons- og parkområde for bybeoere og tilreisende, som vedlikeholdes av byens myndigheter.
På toppen av fjellet står N Seoul Tower, og både det og toppen i seg selv er et reisemål for mange, blant annet fordi fjellet gir panoramautsikt over byen. På toppen lå også en stasjon for å sende røyksignaler Mongmyeoksan Bongsudae, som var en del et nødmeldingssystem fram til 1895.
Nam-san-banen er en gondolbane som går fra byens sentrum opp til fjellets topp.


== Eksterne lenker ==
Profil fra Life in Korea
(en) Namsan – kategori av bilder, video eller lyd på Commons  (engelsk)